# Declaració Universal dels Drets dels Animals

La Declaració Universal dels Drets dels Animals és una declaració que defensa els drets dels animals, adoptada el 1977 per la Lliga Internacional dels Drets de l'Animal i proclamada el 15 d'octubre de 1978. Recollida en catorze articles, va ser aprovada per la UNESCO i l'ONU.

## Citacions
### Preàmbul

* Considerant que la ignorància i el rebuig d'aquests drets han conduït i segueixen conduint l'home a cometre crims contra la naturalesa i contra els animals.
* Considerant que el reconeixement, per part de l'espècie humana, dels drets a l'existència d'altres espècies d'animals serà la clau de la coexistència de les espècies al món.
* Considerant que el respecte cap als animals per part de l'home està lligat al respecte dels humans entre ells mateixos.
* Considerant que l'educació ha d'ensenyar, des de la infa[]ntesa, a observar, comprendre, respectar i estimar els animals.

### Article 1

* Tots els animals neixen iguals davant la vida i tenen els mateix dret a l'existència.

### Article 2

* Tot animal té dret al respecte, a l'atenció i a la protecció per part de l'ésser humà.

### Article 3

* Cap animal no serà sotmès a maltractaments i es prohibeixen els actes cruels envers els animals.

### Article 4

* Els animals salvatges tenen dret a la llibertat. Els domèstics, a viure i créixer al ritme i en les condicions pròpies de la seva espècie, i a viure en el seu medi natural, i a poder complir el seu cicle natural de vida.

### Article 5

* Tot animal propi de l'entorn humà, té dret a viure i créixer al ritme i en les condicions de vida i de llibertat que són pròpies de la seva espècie, lliures dels interessos mercantils de l'home.

### Article 6

* L'abandonament d'un animal és un acte de crueltat i degradant.

### Article 7

* Tot animal de treball té dret a gaudir d'un límit en el temps i en la intensitat del seu treball, a una alimentació adequada i al repòs.

### Article 8

* Es condemna tota experimentació amb animals que impliqui un patiment, tant físic com psicològic.

### Article 9

* Quan un animal és criat per a l'alimentació, ha de ser nodrit, allotjat, transportat i sacrificat sense que res no li produeixi ansietat o dolor.

### Article 10

* Cap animal no ha d'ésser explotat per divertiment de l'ésser humà. Es prohibeixen els espectacles i exhibicions incompatibles amb la dignitat de l'animal.

### Article 11

* Tot acte que provoqui la mort innecessària d'un animal és un crim contra la vida, és a dir un biocidi.

### Article 12

* Tot acte que provoqui la mort d'un gran nombre d'animals salvatges és un genocidi, és a dir, un crim contra l'espècie.

### Article 13

* Un animal mort ha de ser tractat amb respecte. Les escenes de violència en què els animals són víctimes han de ser prohibides en el cinema i la TV.

### Article 14

* Els drets dels animals han de ser defensats per la llei com ho són els drets dels humans.

## Referències

* 1 2 3 4 «Declaració Universal dels Drets dels Animals». Ipcena-Fauna. [Consulta: 3 octubre 2020].
* 1 2 3 4 5 6 7 8 9 10 11 12 13 14 Gallart, Dani. «Els 14 articles de la Declaració Universal dels Drets dels Animals». Xarxanet. [Consulta: 3 octubre 2020].